Lew Welch

Lew Welch (1928 Phoenix, Arizona, Yhdysvallat – 1971?) oli yhdysvaltalainen beatrunoilija.

Welch vaikutti San Franciscossa. Hän katosi Kalifornian vuoristoon ase mukanaan jätettyään masentuneen itsemurhaviestin ystävänsä, kirjailija Steve Sanfieldin luokse, jonka talossa hän oli majaillut. Ruumista ei ole löytynyt. Welch on Jack Kerouacin Big Surin romaanihahmon David Wainin esikuva.

Welchin esikoisrunokokoelma Wobbly Rock ilmestyi 1960, ja vuonna 1965 ilmestyi kolme kirjaa. Hän opetti Kalifornian yliopiston sivupisteessä San Franciscossa 1965–1970. Hänen ystäväpiiriinsä kuului beat-sukupolven nimekkäitä kirjailijoita, kuten Gary Snyder, Lawrence Ferlinghetti, Allen Ginsberg, William Carlos Williams ja Jack Kerouac.

Lähteet

Yhdysvaltalaiset runoilijat
Beat-sukupolvi
Vuonna 1928 syntyneet
Vuonna 1971 kuolleet